แนวโน้ม SET แกว่งตัว นักลงทุนรองบ Q1 – ตัวเลขส่งออกสัปดาห์นี้
โบรกคาดตลาดหุ้นไทยเช้านี้แกว่งไซด์เวย์ออกด้านข้างสอดคล้องตลาดหุ้นในภูมิภาคเนื่องจากยังไม่มีปัจจัยใหม่หนุน นักลงทุนรอดูผลงาน Q1/66 และตัวเลขส่งออกสัปดาห์นี้ พร้อมให้แนวรับ 1,550 จุด แนวต้าน 1,570 จุด
โบรกคาดตลาดหุ้นไทยเช้านี้แกว่งไซด์เวย์ออกด้านข้างสอดคล้องตลาดหุ้นในภูมิภาคเนื่องจากยังไม่มีปัจจัยใหม่หนุน นักลงทุนรอดูผลงาน Q1/66 และตัวเลขส่งออกสัปดาห์นี้ พร้อมให้แนวรับ 1,550 จุด แนวต้าน 1,570 จุด
24 เม.ย. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้คาดแกว่งไซด์เวย์ออกด้านข้าง สอดคล้องกับตลาดหุ้นอื่นในภูมิภาคเอเชีย เนื่องจากยังไม่มีปัจจัยบวกใหม่เข้ามาสนับสนุน ขณะที่นักลงทุนยังรอดูการเปิดเผยตัวเลขการขยายตัวทางเศรษฐกิจ (GDP) ไตรมาสแรกของฝั่งสหรัฐและยุโรป รวมถึงตัวเลข PCE สหรัฐฯ ในช่วงปลายสัปดาห์นี้
ส่วนบ้านเรายังคงติดตามการทยอยประกาศผลการดำเนินงานในไตรมาสแรกของบริษัทจดทะเบียน และตัวเลขส่งออกของไทยในช่วงกลางสัปดาห์นี้ พร้อมให้แนวรับไว้ที่ 1,550 จุด และแนวต้าน 1,570 จุด